Michelle Rausi, omm iċ-ċkejkna Francesca, li dan l-aħħar saret popolari fix-xena tal-immudellar, illum qed timmudella mod ieħor. F’filmat qasir fuq il-midja soċjali, Francesca turi lil sħabha kif għandhom jisgħolu biex ma jxerrdux il-mard. L-istess iċ-ċkejkna Chrizaya Attard, ukoll mudella, li b’kunfidenza liema bħalha għamlet diskursata skjetta dwar kif in-nies jistgħu jevitaw li jxerrdu l-mard. Steph Curmi, omm Adam, qalet li minn dejjem jgħid li jixtieq isir tabib, u għalhekk f’dan il-mument xtaq jagħmel ġest biex iwassal messaġġ ta’ kuraġġ lill-ħaddiema fil-qasam tas-saħħa li jaspira li xi darba jkun fosthom. Erba’ aħwa Taljani jkantaw diska popolari, iżda bil-lirika mibdula biex jesprimu l-frustrazzjoni tagħhom li ġew sfurzati jibqgħu ġewwa. Juru iżda li jifhmu dan il-bżonn, u jwasslu messaġġ importanti anki lill-adulti. #iorestoacasa … e voi? #passaparola! dipende tutto da noi! grazie Ricchi e Poveri Gepostet von Marco Ippolito am Dienstag, 10. März 2020